Il-Fondazzjoni Nazareth, organizzazzjoni volontarja li tieħu ħsieb persuni bi bżonnijiet speċjali fi tlett idjar fiż-Żejtun, qed tkompli bl-impenn tagħha li tagħmel manutenzjoni u tkabbar id-djar u l-faċilitajiet li għandha. Biex tgħin jintlaħaq dan l-għan, il-fondazzjoni se żżomm l-appuntament tagħha maż-Żejtun Folk Fest organizzat fuq tliet ijiem mill-Ħamis sas-Sibt li ġej fi Ġnien San Girgor, iż-Żejtun. Il-festival jinkludi attivitajiet ta’ kultura, mużika u divertiment. Il- Fondazzjoni Nazareth , twaqqfet kważi 20 sena ilu minn Dun Anġ Seychell. Bħalissa l-fondazzjoni qed tagħti appoġġ u kenn lil 29 persuna b’diżabilità li m’għandhomx familja jew li minħabba ċirkustanzi varji ma jistgħux jgħixu mal-qraba tagħhom. Il-fondazzjoni għandha tliet idjar fiż-Żejtun.